Aðalfundur foreldrafélags Sunnulækjarskóla
Haldinn á kennarastofu skólans 27. ágúst 2026 kl. 17:00
Mættir voru 21 félagi auk Hermanns Arnar Kristjánssonar skólastjóra. Starfsmenn fundarins voru skipaðir Dagný Hróbjartsdóttir fundarstjóri og Guðmunda Ólafsdóttir fundarritari.
1. Skýrsla stjórnar: Héðinn Þór Gunnarsson formaður félagsins hafði boðað forföll en Dagný Hróbjartsdóttir gjaldkeri flutti skýrslu stjórnar. Í skýrslunni var komið inn á það fjölbreytta starf sem er í gangi innan félagsins. Viðburðir voru haldnir fyrir börn og foreldra, skólanum voru gefnar gjafir o.fl. Talað var sérstaklega um þær nýjungar sem voru á árinu en það voru annarsvegar Vinnustofur um farsældarsáttmála sem fóru fram í október og foreldrapásan sem var viðburður á vordögum fyrir foreldra til að koma saman og njóta félagsskapar hvers annars. 
2. Ársreikningur: Dagný fór yfir ársreikning félagsins og honum var einnig dreyft til fundarmanna. Fjárhagsstaða félagsins er mjög góð en til er rúm milljón á bók. Þessi háa fjárhæð er þannig til komin að enn er til peningur síðan í covid þegar lítið mátti gera fyrir krakkana. Þess ber einnig að geta að innheimta félagsgjalda gekk ofboðslega vel en óvenju mörg heimili greiddu félagsgjaldið. 
3. Umræða um skýrslu og reikninga: Orðið var gefið laust um skýrslu stjórnar og reikninga. Rætt var um ýmsa þætti starfsins og fóru fram umræður um í hvað ætti að setja peninga félagsins. Það kom fram ein athugasemd um kaup félagsins á kökum til að gleðja starfsfólk í lok skólaárs. Peningurinn ætti frekar að fara í eitthvað sem gagnast nemendum skólans. Stjórnin þakkaði fyrir athugasemdina og mun taka hana fyrir á stjórnarfundi. Hermann þakkaði fyrir allt það góða sem foreldrafélagið gerir og minnist á að ekkert mál sé að fá að nota skólann fyrir tenglaviðburði, fundi eða annað tengt foreldrastarfinu endurgjaldslaust. Rætt um að þó mikið sé í til í sjóði þá verði að fara varlega með peningana og ekki var talið óhætt að hækka of mikið fasta liði eins og t.d. upphæð styrks fyrir tenglaviðburði þó hún sé oft sveigjanleg. Þátttaka í greiðslu árgjalda gæti farið niður á við á næstu árum svo það þarf að hafa varann á.
4. Stjórnarkjör: Héðinn Þór Gunnarsson, Benedikt Rafnsson, Hákon Þorvaldsson og Sunna Kristín Óladóttir gáfu ekki kost á sér til áframhaldandi setu í stjórn. Nýjar voru kjörnar inn Aðalheiður Ólafsdóttir, Ágústa Rúnarsdóttir, Heiða Björk Eiríksdóttir og Sigríður Gunnarsdóttir.

Stjórnin er þá þannig skipuð: 
Dagný Hróbjartsdóttir 	formaður
Ágústa Rúnarsdóttir 		gjaldkeri
Guðmunda Ólafsdóttir	ritari
Sigríður Gunnarsdóttir	varaformaður
Aðalheiður Ólafsdóttir	meðstjórnandi
Gísli Viðar Oddsson		meðstjórnandi
Heiða Björk Eiríksdóttir	meðstjórnandi
Vigdís Björg Valgeirsdóttir	meðstjórnandi

5. Önnur mál: Hermann ræddi um nýja kerfið Námfús auk þess sem rætt var um skólalóðina. Rætt var um skemmtiferðir nemenda s.s. af hverju skólinn sendir ekki 7.  bekk á Reyki í Hrútafirði, af hverju Þórsmerkurferðirnar duttu uppfyrir og útskriftarferð 10. bekkjar.
Fleira ekki rætt og fundi slitið kl 18:10.

